《上兴别墅答李空同学宪四首 其一》
明代·刘麟

当年事事欲探奇，老大无成只旧时。卧隐空山朝倦起，却囊棋子谢人诗。

作者简介：（1474—1561）明江西安仁人，家居南京，字元瑞，一字子振，晚自号坦上翁。博学能诗文，与顾璘、徐祯卿并称“江东三才子”。弘治九年进士。除刑部主事。正德间为绍兴知府，以不谒谢刘瑾，罢官为民。瑾诛，再起。累官工部尚书。以力求节用，忤中官，勒令致仕。家居三十余年，赋诗自娱。晚年欲造楼，财力不足，乃悬篮舆于梁，曲卧其中，名曰“神楼”。卒谥清惠。有《刘清惠集》。